Clivia Hill is geleë langs die Bell Park Dam in die sentrale Drakensberge se Sjampanjevallei in KwaZulu-Natal, en bied selfsorg- of B&B-verblyf in 'n rustige en skilderagtige omgewing.
Die grasdakkothuis, met gerieflike slaapplek vir tot 6 volwassenes, het 'n leefarea met 'n oopplan-kombuis en 3 dubbelkamers, elkeen met sy eie en suite-bad of -stort. Die twee boonste slaapkamers lei na 'n balkon met pragtige uitsigte. Al die kamers is toegerus met muurverwarmers, dakwaaiers en muskietafweerder. Die leefarea het DStv en 'n kaggel, en lei na 'n bedekte privaat stoep met 'n ingeboude braai en 'n Weber.
Kliptrappies neem jo…
Kliptrappies neem jou deur 'n inheemse rotstuin na ons groot Clivia-tuin. Die hekkie lei na die dam waar jy 'n 2-sitplek kano kan huur.
Bell Park Dam is gewilde plek vir visvang, seil, motorbootry, waterski en voëlkyk. 'n Bietjie nader, in die sentrale berg-area, kan sportliefhebbers perdry, gholf, tennis en rolbal speel, swem, boomtoptoere doen, stap, fietsry, riviervlotvaar, bergklim, of motorfiets- en vierwielmotorfietsry. Vir vermaak van 'n ander kleur is daar die Drakensbergse Seunskoor wat gereeld konserte hou gedurende die kwartaal en ook die jaarlikse "Music in the Mountains"-naweek aan die einde van April aanbied.
Die volgende besienswaardighede is ook maklik bereikbaar van die lodge af: die internasionaal-erkende Ardmore Pottery, die kleurvolle Thokozisa- en Cedarwood-winkelsentrums, die Midlands Meander met sy handwerkwinkels en restaurante, die Spioenkop Wildreservaat, rotskuns en verskeie Boere-oorlogslagvelde, ondermeer Spioenkop en Ladysmith. Kos- en wynliefhebbers kan hulself verlustig in die hotelle, restaurante, koffiewinkels, supermarkte, drankwinkel en die fantastiese Valley Bakkery in die Sjampanjevallei. Winterton het 'n slagter, drankwinkel, wynwinkel en 'n groot supermark. Daar is ook 'n dokter en 'n apteek op die dorpie.
Gaste wat na Clivia Hill Guest Cottage gekyk het, het ook belangstelling getoon in die volgende lekke plekke:
Vanaf R1 980 per nag (vir 6 mense)
Bell Park Dam-weg 6, Champagne-vallei, Winterton, 3340, KwaZulu-Natal